  Анжелика Тихонова корреспондент Быдӟым атыкай ожын бырем ожгарчилэсь ӵыжы-выжыоссэ утчало Удмуртиын. Со сярысь мерлыко вотэсъёсын ивортэ «Долг» калык огазеяськон. Рядовойлэн нимыз Михаил Константинович Игнатьев вылэм шуыса тодмо. Со вордӥськиз 1910-тӥ арын Удмурт Зязьгор гуртын. Армие 1941-тӥ арын 2-тӥ коньывуонэ Кезысь военкоматэн басьтэмын. Улонысь кошкиз 1942-тӥ арын 24-тӥ гудырикошконэ вӧсь луэмъёсызлэсь Шундыпуксён фронтысь 33-тӥ Армилэн 17-тӥ стрелковой дивизиезлэн 292-тӥ медсанбатаз. Ватэмын Смоленск улосвылысь Тёмкинской ёросысь Мурыгино гуртын братской шайгуын. Мурыгиноын 59 ожгарчиослэсь, пӧлазы ик Михаил Игнатьевлэсь лысьӧмъёссэс 2016-тӥ арын куартолэзе шедьтӥзы. Соосты ватыны чаклало 2017-тӥ арын 6-тӥ-7-тӥ куартолэзе Смоленск улосвылысь Тёмкинской ёросысь Васильевское гуртын. «Долг» огазеяськонысь азьветлӥсьёсын герӟаськыны луэ 63-73-00 телефон номеръя жингыртыса яке «ВКонтакте» мерлыко вотэсысь группазы пыр. Тегъёс: Удмуртия история Мерлык ож  